যাওয়ার কথা ছিল খিদিরপুরে। সেইমতো বিশিষ্ট মানুষজনও উপস্থিত ছিলেন সেখানে। তবে এলেন কেন বজবজে? তাঁর জাহাজ বজবজের সেই স্থানে নোঙর করে যেখানে কলকাতা পুনরুদ্ধারে এসে ইংরেজদের তিনটি যুদ্ধজাহাজ নোঙর করেছিল। বজবজ দুর্গ আক্রমণ করে ও জয়লাভ করে বজবজে ইংরেজরা প্রথম সাম্রাজ্যবাদ প্রতিষ্ঠার সোপান গড়ে। পরের দিন সকালে স্বামীজি যেন বীরদর্পে বজবজের ভূমিতে দাঁড়িয়ে জানান দিলেন আগামী ৫০ বছরের মধ্যে ভারত স্বাধীন হবে। তবে যে ভাবে দেশ স্বাধীন হয় সেই ভাবে নয়।